Diari Oficial de la Generalitat Valenciana


Sumari del DOGV 7800, del 08-06-2016 (2016/4117)

RESOLUCIÓ de 30 de maig de 2016, de la Direcció General de Centres i Personal Docent, per la qual es dicten instruccions per a regular l'admissió de l'alumnat en les ensenyances de Batxillerat Internacional sostingudes amb fons públics.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7800

Data del DOGV
:   08-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4117


Data del document
:   30-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 30 de maig de 2016, de la Direcció General de Centres i Personal Docent, per la qual es dicten instruccions per a regular l'admissió de l'alumnat en les ensenyances de Batxillerat Internacional sostingudes amb fons públics. [2016/4117]  
L'Institut d'Educació Secundària Pere Boïl de Manises és, en aquests moments, l'únic centre sostingut amb fons públics que imparteix Batxillerat Internacional a la Comunitat Valenciana.  
Per aquesta raó cal determinar un procediment objectiu que garantisca que l'accés a aquestes ensenyances es produïsca en igualtat de condicions per a tot l'alumnat, i per a això cal determinar unes regles específiques que permeten ordenar el procés d'admissió en aquestes ensenyances.  
Competeix a aquesta direcció general dictar les instruccions per les quals s'ha de regir el procés d'accés a aquestes ensenyances, d'acord amb el que estableix l'apartat 3 de l'article 17 de l'Ordre 7/2016, de 19 d'abril, de la Conselleria d'Educació, Investigació, Cultura i Esport, per la qual es regula el procediment d'admissió de l'alumnat en els centres docents sostinguts amb fons públics de la Comunitat Valenciana que imparteixen ensenyances d'Educació Infantil, Educació Primària, Educació Secundària Obligatòria i Batxillerat.  
Així mateix, en la disposició final primera de l'esmentada ordre, es faculta l'esmentada direcció general per a dictar totes les resolucions que siguen procedents al desplegament i l'aplicació del que disposa i per a establir quants procediments o suports corresponguen i per a modificar els annexos de la dita ordre.  
Fent ús de les facultats conferides per l'Ordre 7/2016 i de les competències atorgades pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
U  
L'àrea d'influència Batxillerat Internacional, que s'imparteix en l'Institut d'Educació Secundària Pere Boïl de Manises, codi 94334458, comprendrà tota la Comunitat Valenciana.  
  
Dos  
1. En el curs escolar 2016-2017 el centre oferirà 34 places escolars de Batxillerat Internacional.  
2. La meitat d'aquestes places es vinculen a l'itinerari d'Humanitats i Ciències Socials.  
3. L'altra meitat es vincula a l'itinerari de Biosanitària i Tecnologia.  
  
  
Tres  
1. L'alumnat que desitge accedir a les ensenyances que se citen haurà d'omplir la sol·licitud a què es pot accedir en la pàgina web del centre.  
2. La sol·licitud es presentarà en l'Institut d'Educació Secundària Pere Boïl de Manises.  
També podrà presentar-se per correu electrònic a l'adreça  
 fhvwggmeckgaou@qvmkm.grs.  
3. El termini de presentació finalitzarà el 13 de juny.  
  
Quatre  
1. La sol·licitud no s'omplirà telemàticament.  
2. Aquesta sol·licitud és independent de l'establida amb caràcter general i que figura com a annex IV de l'Ordre 7/2016, que es refereix a qualsevol altre tipus de Batxillerat i que s'haurà presentat en el centre de primera opció.  
3. No suposarà duplicitat la presentació d'una sol·licitud per a cursar Batxillerat Internacional i una altra per a cursar qualsevol altre Batxillerat en aquest o altres centres de la Comunitat Valenciana sostinguts amb fons públics.  
  
Cinc  
1. Quan hi haja més sol·licituds per a accedir a les ensenyances de Batxillerat Internacional que places disponibles, aquelles s'ordenaran segons la puntuació obtinguda.  
2. Els criteris a valorar seran la puntuació obtinguda en la prova específica que se cita en l'apartat següent i el de la nota mitjana obtinguda en Educació Secundària Obligatòria o, si és el cas, en un cicle formatiu de grau mitjà.  
  
Sis  
1. Els sol·licitants hauran de superar una prova específica que se celebrarà el dia 22 de juny en les instal·lacions de l'Institut d'Educació Secundària Pere Boïl de Manises.  
2. La prova versarà sobre competències bàsiques i objectives de segon cicle de l'Educació Secundària Obligatòria.  
3. Es constituirà una comissió avaluadora per a corregir aquestes proves que serà nomenada per la direcció de l'institut.  
  
Set  
1. Els sol·licitants s'ordenaran en funció de la puntuació obtinguda en la prova específica i de la nota mitjana obtinguda en Educació Secundària Obligatòria o, si és el cas, en un cicle formatiu de grau mitjà.  
  
2. La puntuació obtinguda en la prova específica es ponderarà amb el 60 % del total i la nota mitjana d'Educació Secundària es valorarà amb el 40 %.  
  
Huit  
1. Les places escolars oferides s'adjudicaran a les sol·licituds que hagen obtingut més puntuació.  
2. En la data establida a aquest efecte en la resolució per la qual s'estableix el calendari es publicaran les llistes provisionals d'alumnes admesos i en llista d'espera.  
3. Una vegada resoltes les possibles reclamacions es publicaran les llistes definitives i es procedirà a la formalitzar matrícula.  
4. Aquestes dates podran ser modificades si concorren circumstàncies especials. En aquest cas el centre les farà publiques en la seua pàgina web.   
  
València 30 de maig de 2016.- El director general de Centres i Personal Docent: José Joaquín Carrión Candel.